Mostarsko ljeto

Predstava "Mačak u čizmama"
2021-06-20 11:00 - 12:00 (Europe/Sarajevo) | Pozorište lutaka Mostar, Braće Ćišića 15, Mostar, Hercegovacko-neretvanski Kanton, 88104, Bosnia and Herzegovina
Predstava “Mačak u čizmama” režirana prema tekstu Charles Perraulta govori o jednom mlinaru čija je jedina ostavština za njegova tri sina bila njegov mlin, magarac i mačka. Podjela je uskoro bila učinjena, ali bez prisutnosti službenika, kako im oni ne bi pojeli ionako siromašnu ostavštinu. Tako je najstariji sin uzeo mlin, srednji magarca, a najmlađem je preostao samo mačak.
AUTORSKI TIM

Režija: Elzbieta Eysymont
Asistent režije: Muhamed Nametak
Napisao: Charles Perrault
Prevod sa bugarskog: Roumiana Nikolova
Redakcija teksta i prepjev songova: Nedžad Maksumić i Diana Ondelj – Maksumić
Scenograf, kostimograf, kreator lutaka, slikarski radovi i design svjetla: Ivan Conev
Izrada lutaka i scenografije: Ivanka Getova
Izrada kostima: Mensur Kazazić
Izrada dekora: Mirsad Bijedić
Tehničko vođstvo: Amer Ćatić
Muzika: Milen Vassilev

IGRAJU

Diana Ondelj Maksumić – Prvi glumac, Mačak u čizmama
Sergio Radoš – Drugi glumac, Najmlađi brat, Žeteoci, Kosci
Nedžad Maksumić – Treći glumac, Car, Ljudožder
Nermina Denjo – Četvrti glumac, Princeza

Otvaranje manifestacije "Mostarsko ljeto"
2021-06-21 20:00 - 22:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Svečano otvaranje manifestacije “Mostarsko ljeto 2021”

IZLOŽBA FOTOGRAFIJA “STARI” – Alan Hadžić
KONCERT GRUPE “JALL AUX YEUX”

Grupa “Jall aux Yeux” dolazi iz Bihaća, a jedinstveni su po više toga; osim što dolaze iz Bosne i Hercegovine gdje stvaraju originalnu muziku na francuskom jeziku, profil članova benda je različit, od profesora književnosti i jezika do profesionalnih muzičara.
Jedinstvo ih veže u tome što su povezani kreativnošću i ljubavlju prema muzici. Postoje od početka 2016. godine, iza sebe imaju veliki broj koncerata i jedan studijski album “Salutations du fond du monde”, a u maju su potpisali ugovor za najveću regionalnu diskografsku kuću Croatia Records kojim najavljuju i drugi studijski album.
Koncert grupe “Jall aux Yeux” počinje u 21 sat na pozornici ispred Centra za kulturu Mostar.

Predstava "Kokoška"
2021-06-22 19:00 - 20:00 | Narodno pozorište Mostar, Brkića 2, Mostar, 88000
Predstava “Kokoška” u produkciji Pozorišta mladih Sarajevo. Ovaj izuzetno zanimljivi tekst opisuje intimu života glumaca i glumica, život iza kulisa i postavlja pitanje: gdje je i da li se uopće može povući jasna distinkcija između teatra i života. Danas kada je upravo naš svakodnevni život postao najprodavaniji medijski materijal, ova predstava, na jedan ironično-komičan način govori o životu ljudi kojima teatarska umjetnost predstavlja osnovni uslov egzistencije.
Autor: Nikolaj Koljada
Režija: Admir Glamočak
Igraju: Mirza Tanović, Sanin Milavić, Damir Kustura, Mario Drmač, Alen Muratović
Produkcija: POZORIŠTE MLADIH SARAJEVO

Predstava "CABAres CABArei"
2021-06-23 20:00 - 22:30 | Narodno pozorište Mostar, Brkića 2, Mostar, 88000
Predstava “CABAres CABArei” o upoznavanju, o iskustvu, o običnom danu, o uspjehu i neuspjehu, o dogovaranju, o borbi mišljenja, o hrani, o zdravom razumu, o vožnji autom, o budućnosti, o kazalištu kao frižideru zabluda o mediokritetima, o rodbini, o zaostalosti, o pomirenju sa životom, o budalama, o seksu i starosti.
Zijah Sokolović
Tekst, režija i gluma: Zijah Sokolović
Narodno pozorište Mostar

Promocija knjige "Nakon potopa"
2021-06-24 19:30 - 20:30 | Narodna biblioteka (odjeljenje Luka), Mostar, Bosnia and Herzegovina
Ibrahim Kajan je bosanskohercegovački književnik.
Nakon školovanja u rodnom Mostaru diplomirao je na Pedagoškoj akademiji u Dubrovniku i Fakultetu za defektologiju u Zagrebu, u kojem je nastanjen od 1969. Magistrirao je i doktorirao na Fakultetu humanističkih nauka Univerziteta “Džemal Bijedić“ u Mostaru. Radio je u Zagrebu kao lektor, bibliotekar, urednik časopisa itd. Akademsku godinu 1989-90. proveo je na naučnom istraživanju u Ankari i Istanbulu. Od 1992. glavni je urednik časopisa “Behar”, pokrenutog u KDB “Preporod” (Hrvatska), čiji je osnivač i predsjednik (1991-2001). Radio Zagreb emitirao je 5 njegovih radiodrama, od kojih je jedna za djecu a Radio FBiH “Katarinu Kosaču – Posljednju večeru”, koja je doživjela 2 scenske postavke: prvo ju je na scenu postavio Mostarski teatar mladih (2003) u režiji Seada Đulića i Tanje Miletić-Oručević, a potom kultno sarajevsko pozorište “SARTR”, u režiji Gradimira Gojera. Od 2001. godine radio je kao pomoćnik ministra za kulturu u Ministarstvu prosvjete, nauke, kulture i sporta HNK,a potom kao profesor na mostarskom Fakultetu humanističkih nauka, gdje je jedno vrijeme bio i vršilac dužnosti dekana.Član Društva pisaca Bosne i Hercegovine i Društva hrvatskih pisaca; član P.E.N. Centra Bosne i Hercegovine. Dopisni član Bosansko-hercegovačko-američke akademije nauka i umjetnosti (BHAAAS), USA (2015.)
Promotori: prof.dr. Safet Sarić
doc.dr. Irma Marić
prof.em.dr. Elbisa Ustamujić
Moderator: Selma Aškraba, prof.

NAKON POTOPA
Autor: Ibrahim Kajan
Narodna biblioteka (odjeljenje Luka)

Izložba "Mi karijatide i atlanti"
2021-06-25 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Adis Lukač je rođen u Sarajevu 1982. godine, gdje je završio Srednju umjetničku školu i magistrirao na Akademiji likovnih umjetnosti na odsjeku skulpture. Učestvovao je na nekoliko internacionalnih izložbi i simpozija skulpture, član ULUBiH-a s kojim i izlaže. Autor je spomenika prvom bosanskom kralju Tvrtku I Kotromaniću u Tuzli, biste narodnom heroju Ivanu Goranu Kovačiću u Sarajevu, te reljefa Hasanaginice postavljenog u Narodnom pozorištu u Sarajevu. Uz klasičnu skulpturu bavi se i slikarstvom, te tako u svojim izložbama kombinuje različite medije: crtež, sliku i skulpturu.
Kao kipar Adis Lukač je odavno krenuo u promišljanje o teretima savremenog čovjeka zarobljenog u pandemiji. U novonastalom svijetu, zasnovanom na postulatima distance i izolacije, umjetnost postaje jedan od mehanizama potrage sa sagovornicima, kao i traganja čovjeka za vlastitim bićem; kada već ne možemo fizički putovati, možemo oblikovati prostor i vrijeme snagom misli i kreativnošću.
Umjetnički ciklus Adisa Lukača je zaokružena cjelina kojoj je početna tačka jedno od umjetnikovih predpandemijskih putovanja u Grčku, a jedna od stanica pandemija i upravo ovaj trenutak koji nam izmiče.
O izložbi Adis Lukač, između ostalog, kaže i ovo: „Funkcija karijatida i atlanta su stubovi koji su nosili hramove u antičkoj Grčkoj i to je jedna paralela koju sam povukao s ljudima danas, posebno ženama koje su nosile popriličan teret, a u isto vrijeme su stubovi na koje se mi oslanjamo da bismo sami sebe ostvarili. I to je neki omaž ovim stubovima i osloncima u našim životima”.
Autor: Adis Lukač
Centar za kulturu Mostar

Likovna kolonija
2021-06-26 11:00 - 12:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
U subotu, 26.6. u 11 sati, u mostarskom Centru za kulturu će biti upriličeno otvaranje tradicionalne Prosvjetine likovne kolonije. Riječ je o svakogodišnjoj likovnoj manifestaciji koja iza sebe ima više od osam godina rada, desetine autora, druženja i izlaganja.
Ovo jedinstveno susretanje za cilj ima okupljanje likovnih umjetnika s područja grada Mostara, s akcentom na mlade autore koji nisu imali veliki broj izlaganja.
Prosvjetina likovna kolonija je jedinstvena manifestacija u gradu na Neretvi, što zbog toga što su njeni učesnici pripadnici mlade generacije što zbog inspirativnog prostora spomen kuće Svetozara Ćorovića u kojoj se cijeli projekt i odvija.
Po završetku radnog dijela kolonije, planirana je izložba radova te uručivanje certifikata učesnicima.
SPKD Prosvjeta
Centar za kulturu Mostar

Promocija časopisa "Hercegovina"
2021-06-26 20:30 - 21:30 | Spomen Kuća Džemala Bijedića, Ulica Bajatova 4, Mostar, 88000, Bosnia and Herzegovina
Časopis za kulturno i historijsko
naslijeđe “Hercegovina” br 19.
Časopis za kulturno i historijsko naslijeđe “Hercegovina” prvi put je objavljen 1981. godine. Izdavači časopisa su bili Muzej Hercegovine Mostar, Arhiv Hercegovine Mostar i Zavod za zaštitu kulturno-historijskog i prirodnog naslijeđa Mostar. Posljednji broj prije rata je objavljen 1990. godine. Nakon završetka posljednjeg rata, od 1998.-2003. godine nastavilo se sa objavljivanjem časopisa kojeg su pripremali Muzej Hercegovine Mostar i Arhiv Hercegovine. Nakon dvobroja 15-16 iz 2003. godine do 2018. godine nije izašao niti jedan novi broj časopisa. Zbog ogromne važnosti za kulturno-historijsko naslijeđe, Muzej Hercegovine Mostar, Arhiv Hercegovine i Fakultet humanističkih nauka Univerziteta “Džemal Bijedić” u Mostaru, obnovili su rad časopisa.
Na web stranici Muzeja Hercegovine Mostar muzejhercegovine.com su dostupni brojevi časopisa od 1-18.
Muzej Hercegovine Mostar
Spomen kuća Džemala Bijedića

Razgovor o knjigama
2021-06-28 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Razgovor o knjigama “Suizdavački projekti FMON i Slavističkog komiteta”
Suizdavački projekti Federalnog ministarstva obrazovanja i nauke (FMON) i Slavističkog komiteta ovom prilikom nam predstavljaju nekoliko knjiga: „Doticaji i suočenja I i II“ Nazifa Kusturice, „Čehov u Sarajevu“ Adijate Ibrišimović Šabić, „Jezik u bosanskohercegovačkom zakonodavstvu“ autorice Emire Mešanović- Meša „ te „Akcenat u standardnom bosanskom jeziku“ autora Elmedina Alića.
O knjigama i misiji Slavističkog komiteta u BiH govore: acc. prof. dr. Senahid Halilović, prof. dr. Dijana Hadžizukić, prof. dr. Adijata Ibrišimović-Šabić, doc. dr. Mehmed Kardaš.
Moderator promocije: dr. sc. Goran Karanović
Centar za kulturu Mostar

Promocija knjiga
2021-06-29 20:00 - 21:30 | Narodna biblioteka (odjeljenje Luka), Mostar, Bosnia and Herzegovina
Baštinske studije: Od moderne do postdigitalne kulture
Monografija Baštinske studije: Od moderne do postdigitalne kulture prof. dr. Lejle Kodrić Zaimović jedinstveno je djelo, sačinjeno od osam studija, od kojih svaka za sebe može biti i samostalni tekst, povezanih u čvrstu strukturu s nakanom da se polivalentni pojam baštine i njena transformacija objasni, počevši od njene nominacije, preko institucionalizacije fenomena baštine, redefiniranja njenih usluga u novom participativnom okruženju, a sve s ciljem da se ponudi cjelovito, sistematsko i naučno razumijevanje transformacije baštinskog sektora, ne samo na nivou informacijsko-komunikacijskih dostignuća već i kao važan segment memorijske i participativne kulture.
Prof. dr. Senada Dizdar
Biblioteka i grad : studije iz teorije i prakse urbanog bibliotekarstva
Mogu li urbano bibliotekarstvo i urbane biblioteke pružiti novu perspektivu bibliotekama, kako pametni grad utječe na biblioteke kao kulturno i naučno dobro, kako biblioteke mogu doprinijeti razvoju pametnog grada – samo su neka od pitanja na koja je prof. dr. Lejla Kodrić uspješno odgovorila u naučnoj monografiji Biblioteka i grad: studije iz teorije i prakse urbanog bibliotekarstva, donoseći u akademsku i stručnu zajednicu u Bosni i Hercegovini potpuno novu dimenziju viđenja biblioteka. Vrijednost ove knjige svakako je u tome što je ovo prva publikacija koja kroz četiri povezane studije u cijelosti elaborira temu odnosa grada i biblioteke, uvodeći pojmove urbano bibliotekarstvo, urbana biblioteka i pametni grad/pametna biblioteka.
Prof. dr. Senada Dizdar
Promotori: prof.dr. Senada Dizdar
dr.sc. Ismet Ovčina
Moderator: Anisa Mujić, prof.
Muzički dio: Dženis Gadara
Autorica: Lejla Kodrić Zaimović
Narodna biblioteka (odjeljenje Luka)

Predstava "Dječak koji je sanjao more"
2021-06-30 19:00 - 20:00 | Pozorište lutaka Mostar, Braće Ćišića 15, Mostar, Hercegovacko-neretvanski Kanton, 88104, Bosnia and Herzegovina
Zašto sanjamo? Da li se sjećamo naših snova? Da li sanjamo samo noću, kada spavamo? Da li sanjamo i preko dana, kada ne spavamo? Da li nas snovi bude noću? Da li se bojima naših snova? Da li nam se snovi ostvare, kada se probudimo? Da li imamo samo jedan san? Da li možemo prepričati naše snove?
Zašto tražimo da znamo, šta nam snovi znače? Da li se snovi mogu kupiti? Da li ima zabranjenih snova? Da li se snovi mogu ukrasti? Da li snovi imaju pauzu, pa se nastave?
Zašto ne volim da sanjam? Da li se snovi mogu posuditi? Šta znači, sanjariti, i da li je to pravi san? Da li i vi sanjate? Da li vam i djeca sanjaju? Da li znate šta vam djeca sanjaju? Da li razumijete njihove snove ili i to samo sanjate?
Ma, pusti me, hoću da sanjam!
Režija:Zijah Sokolović
Pozorište lutaka Mostar

Razgovor o knjigama "Osmanisti BiH I-II"
2021-07-01 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Federalno ministarstvo obrazovanja i nauke je prvu knjigu o osmanistima Bosne i Hercegovine autora Enesa Pelidije objavilo 2019,godine, a u njoj je autor dao osnovne informacije o 11 osmanista koji su pisali u prvoj polovici 20. stoljeća (od Safvet-bega Bašagića do Mehmeda Handžića).
Nakon toga je iz štampe izašla i druga knjiga „Osmanisti Bosne i Hercegovine do početka 21. stoljeća – biografski i bibliografski podaci“, u kojoj je Enes Pelidija na jednom mjestu predstavio osnovne biografske i bibliografske podatke o 25 osmanista čiji su radovi važni za dalje istraživanje historije Bosne i Hercegovine u osmanskom razdoblju. U ovoj knjizi Pelidija je naveo osnovne podatke o slijedećim osmanistima: Hamdija Kreševljaković, Hazim Šabanović, Osman Asaf Sokolović, Tajib M. Okić, Mehmed Mujezinović, Alija Bejtić, Seid M. Traljić, Vanče Boškov, Nedim Filiović, Muhamed Hadžijahić, Hamid Hadžibegić, Vasa Čubrilović, Branislav Đurđev, Fehim Dž. Spaho, Radovan Samardžić, Ismet Kasumović, Ešref Kovačević, Adem Handžić, Avdo Sućeska, Smail Balić, Hivzija Hasandedić, Milan Vasić, Salih Trako, Dušanka Bojanić i Ahmed S. Aličić.
O knjigama će govoriti: prof. dr. Enes Pelidija, prof. dr. Faruk Taslidža, mr. sc. Šaban Zahirović, doc. dr. Adis Zilić
Moderator promocije: dr. sc. Goran Karanović.
Izdanje: FMON
Centar za kulturu Mostar

Koncert za violončelo i klavir
2021-07-02 20:00 - 21:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Adrian Ivičević i Helena Tomašković
Narodno pozorište Mostar

Plesna revija "Zaplešimo ljetni ples"
2021-07-03 21:00 - 22:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Velika vesela plesna revija pod nazivom „Zaplešimo ljetni ples“ biće održana 3. jula s početkom u 21 sat u mostarskom Centru za kulturu, koji je i organizator ove manifestacije zajedno s plesnim studiom Mo Stars.
Na ovoj reviji će učešće uzeti 15 plesnih organizacija, sa ukupno 160 plesača, iz sedam bosanskohercegovačkih gradova.
Biće to prilika da mostarska publika vidi brojne plesne numere različitih stilova i disciplina, kao i koreografije koje su Bosni i Hercegovini, s takmičenja širom Evrope,donijele izuzetno dobre rezultate.
Plesni studio Mo-Stars
Centar za kulturu Mostar

Likovna izložba "Bosna i Hercegovina"
2021-07-05 20:00 - 21:00 | Spomen Kuća Džemala Bijedića, Ulica Bajatova 4, Mostar, 88000, Bosnia and Herzegovina
U okviru Mostarskog ljeta bit će otvorena izložba radova hrvatskoga slikara i grafičara, začetnika hrvatskoga umjetničkog obrta i dizajna, i jednog od utemeljitelja moderne i umjetničke hrvatske grafike, Tomislava Krizmana (Karlovac, 1882 – Zagreb, 1955), pod nazivom Tomislav Krizman – Bosna i Hercegovina
Rad i opus Tomislava Krizmana, te njegov umjetnički rad u okviru afirmiranja umjetničkog obrta i u okviru likovnog obrazovanja početno je mjesto istraživanja hrvatske likovne baštine od početka dvadesetog stoljeća do danas.
Od početka pa do kraja tridesetih godina dvadesetoga stoljeća, Krizman je uradio više grafičkih listova i putopisnih mapa, koje predstavljaju izuzetno vrijedan dokumentarni izvor za proučavanje krajolika i života ljudi prve polovine dvadesetog stoljeća u tadašnjoj Kraljevini Jugoslaviji.
Bosnom i Hercegovinom putuje prvi put prije 1907. godine, kada obilazi Mostar i Jajce, odakle su nastali listovi iz njegove rane mape Skice i dojmovi iz Dalmacije, Bosne, Hrvatskog zagorja i Beča 1907., te drugi put između 1908. i 1918. godine, kada obilazi najveći dio Kraljevine Jugoslavije.
Izložbom je predstavljeno 56 Krizmanovih radova koji se čuvaju u fundusu Muzeja Sarajeva, unutar Kolekcije umjetničkih djela, i dio su grafičke mape nastale u aprilu 1937. godine pod nazivom Jugoslavija u slici II: Bosna i Hercegovina – grafičkih listova izrađenih u tehnici bakropisa koji prikazuju scene i motive iz svakodnevnog života gradova i naselja Bosne i Hercegovine, ali i specifičnosti krajolika i arhitekture pod dugotrajnim utjecajem Osmanskog carstva i njegove specifične kulture. Mapa obuhvaća ukupno 24 bosanskohercegovačka grada i naselja – Banja Luka, Bihać, Bosanski Petrovac, Cazin, Doboj, Donji Vakuf, Jajce, Konjic, Ljubuški, Mostar, Mrkonjić Grad, Počitelj, Prijedor, Sarajevo sa okolicom, Stolac, Travnik, Trebinje, Vareš, Visoko, Višegrad, Vranduk, Vitina, Zenica i Zvornik.
O izložbi će govoriti: Hamdija Dizdar, autor izložbe
Alma Leka, direktorica Muzeja Sarajeva
Asim Krhan, direktor Muzeja Hercegovine
Zlatko Zvonić, historičar umjetnosti
Autor izložbe je Hamdija Dizdar, viši kustos Muzeja Sarajeva.
Autor: Tomislav Krizman
Muzej Hercegovine Mostar
Spomen kuća Džemal Bijedić

Promocija knjige "Srebrenica zaboravljeno obećanje"
2021-07-06 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Ćamil Duraković govoreći o knjizi naglašava sljedeće: “. Knjiga je itekako vezana za Srebrenicu, ali to nije autobiografska knjiga na kakve smo navikli. Dosta je tekstova i knjiga izdato na temu Srebrenice, ali ono o čemu govorim kao živi sudionik svega i kao dječak koji je preživio genocid i kao neko ko je svojevremeno upravljao tim gradom u ovom postratnom periodu. Zaboravljeno obećanje je, zapravo, intriga, ono šta je zaboravljeno… Knjiga je pisana u američkom stilu, s obzirom da sam se tamo školovao. To su, u suštini, politički eseji kojima iz prve ruke govorim ono što sam možda već i kazao, ali ono što možda javnost nije znala. Neke stvari koje javnost nije znala našle su se u ovoj knjizi, neki sastanci, neoficijelni razgovori.”
Autor: Ćamil Duraković

Centar za kulturu Mostar

Promocija knjige "Recidiv"
2021-07-08 20:00 - 21:00 | Narodna biblioteka (odjeljenje Luka), Mostar, Bosnia and Herzegovina
Bea Balta-Manjgo rođena je u Mostaru 1987.godine. Završila je Fakultet humanističkih nauka u rodnom gradu, Odsjek za bosanski jezik i književnost. Pohađa Master studij iz iste oblasti. Poeziju je objavljivala u zbornicima, online časopisima i čitanjima poezije. „Recidiv“ je prva pjesnička zbirka autorice u kojoj je sumiran rad star deceniju i više.
Riječ autorice:
„Recidiv“ je produkt nadanja, strahova, boli, ljubavi. Minuli su to dani koji, kako se u uvodu i navodi, u hladnim i šuštavim noćima, znaju da se vrate.
„Poezije iskrenih emocija i širokopoteznih razmatranja, Bea, pozitivno pomaknutom direktnošću izraza na pomalo mekan i blag, ali nikako indiferentan način, oslikava slike svog svijeta i svijeta u kojem živi, ponekad na ekspresivni, a ponekad i na imperijski način što pjesme čini još dojmljivijim.” – Stjepan Bajić.
Promotori: mr. Fatima Trbonja
Amila Mahmić, prof.
Moderator: Selma Aškraba, prof.
Stihove iz knjige čita: Anisa Mujić, prof.
Muzički dio: Sanel Marić Mara
Autorica: Bea Balta-Manjgo
Narodna biblioteka (odjeljenje Luka)

Umjetničko - turistički projekat “Razotkrivanje Mostara”
2021-07-10 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Riječ je o vrlo zanimljivom umjetničko turističkom projektu koji ima za cilj pokazati ljepote Mostara te pokušati učiniti od njega turističku destinaciju u kojoj će se gosti zadržati bar nekoliko dana.
Autor izložbe je Elena Arsenijević, akademska slikarica i autor turističkog vodiča za Mostar i BiH na ruskom jeziku sa više od 1000 tekstova.
Publika će moći vidjeti tri , u akvarelu, ručno slikane mape Mostara (povijesno jezgro,širi centar, te kompletno gradsko područje) kao i sedamdeset akvarela znamenitosti i bitnih objekata od kojih svaki ima svoju priču.
Ove mape i slike mogu postati umjetnička podloga za promidžbu Mostara kroz razne vidove, kao detaljna turistička mapa, setovi razglednica, turistički vodič i slično.

Autorica: Elena Arsenijević

Centar za kulturu Mostar

Izložba fotografija "Stari Mostar u slici"
2021-07-12 20:00 - 21:00 | Spomen Kuća Džemala Bijedića, Ulica Bajatova 4, Mostar, 88000, Bosnia and Herzegovina
Fundus Muzeja Hercegovine Mostar
Spomen kuća Džemal Bijedić

Promocija knjige “Mahala Carina u Mostaru” historija i razvoj grada
2021-07-13 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Knjiga Mahala Carina je napisana za sve Mostarce i ostale koji vole ovaj grad. Jednom će potomci Mostaraca kada dođu u ozbiljno doba osjećati žudnju da nađu svoja svjetleća ognjišta u tmini historije i zaborava. Tada će njihova probuđena čežnja početi postavljati pitanja ko su i odakle su oni, ko su njihovi preci, kako su i gdje živjeli, pod kakvim prilikama, od čega su strahovali, čemu su se nadali? Čovjeku bez vlastite prošlosti jako je teško stvoriti identitet.Ova knjiga o pet stoljeća Mostara, njegovim mahalama i stanovnicima, pružiće im neke elemente na temelju kojih mogu, uz ostalo, razvijati vlastiti identitet za sadašnjost i budućnost. U indeksu imena među 4.100 stanovnika mahale Carine i Mostara mnogi od njih će pronaći imena svojih zaboravljenih predaka.
Knjiga obiluje brojnim imenima, nerijetko poznatih historijskih figura, ali i običnog svijeta koji je sudjelovao u kreiranju lokalne i nacionalne historije i one specifične isprepletenosti misaonosti, vedrine i humora, od čega je satkan i jedinstveni Duh Mostara.
Autor: Ahmet Kurt
Centar za kulturu Mostar

Promocija časopisa “Librum” god 1/broj 1
2021-07-15 20:00 - 21:00 | Narodna biblioteka (odjeljenje Luka), Mostar, Bosnia and Herzegovina
Zadatak ovog časopisa jeste da da skroman doprinos kulturnom razvoju bosanskohercegovačkog društva, kao i obogaćivanje kulturnog prostora novim stručnim i naučnim informacijama, te diseminacija i primjena već postojećeg znanja. Prvi broj časopisa predstavlja početni korak, a naša želja je da izlazi svake naredne godine, te da pronađe put do svojih čitalaca. Svjesni smo da nam je 2020.godina donijela niz neugodnosti koje smo, možemo reći, dobro savladali, ali nadamo se da će nam 2021.godina donijeti mnogo uspjeha i nove pobjede. Zadatak časopisa „Librum“ također jeste da na jednom mjestu skupimo postignuća Narodne biblioteke Mostar u jednoj godini, te da ta postignuća ostanu dugoročno zabilježena.
Promotori: mr. Nusret Omerika
Rasim Prguda, direktor
Slađana Škoro, dipl.bibliotekar
Moderator: Anisa Mujić, prof.
Muzički dio: Adnan Pajević
Narodna biblioteka (odjeljenje Luka)

Promocija knjige "Dok su gorjele buktinje"
2021-07-16 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Knjiga „Dok su gorjele buktinje – Historija socijalističke Jugoslavije“ prof. dr. Adnana Velagića predstavlja ozbiljnu naučnu studiju koja tretira cjelokupno razdoblje postojanja socijalističke Jugoslavije, prvu takve vrste koja je objavljena u Bosni i Hercegovini. Poznavanjem i analizom velikog broja objavljenih i do sada neobjavljivanih izvora, literature, listova; autor u ovom djelu iznosi jasne zaključke u pogledu na historijski razvoj i društvene prilike zajedničke države južnih Slavena. Posebno je važno istaći kako je autor posvetio veliku pažnju na zbivanja i prilike u republici Bosni i Hercegovini.
Adnan Velagić redovni je profesor na Odsjeku za Historiju na Fakultetu humanističkih nauka Univerzitea Džemal Bijedić u Mostaru.
Autor: Adnan Velagić
Centar za kulturu Mostar

Izložba arhivske građe “Upravni razvitak Mostara”
2021-07-17 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Mostarska publika će imati priliku pogledati izložbu UPRAVNI POLOŽAJ GRADA MOSTARA OD 1833. DO 1918. GODINE te se upoznati sa drugim izdanjem knjige Jasmina Brankovića pod naslovom „Upravni razvitak grada Mostara za vrijeme osmanske i austro-ugarske vlasti“.
Mora se priznati da je Mostar imao veoma buran, intenzivan i dinamičan razvoj. Kulturne i urbane dimenzije tog razvoja prilično su dobro obrađene u literaturi, djelomično i politički i gospodarski. Međutim, urbani razvoj je uvijek bio na marginama zanimanja istraživača.
Smatra da, kada je riječ o Mostaru, treba reći kako je u austro-ugarskom razdoblju ovaj grad imao specifičan položaj i da je jedini, uz glavni grad Sarajevo, imao vlastiti statut.
Na ovoj izložbi će biti zanimljivo vidjeti detalje kao što je na primjer prvi gospodarski pravilnik iz 1879. godine, koji se prvi put javno objavljuje u formi dokumenta.
Na izložbi je prikazano niz zanimljivih detalja, a još više tih zanimljivosti integralno je objavljeno u knjizi Upravni razvitak grada Mostara za vrijeme osmanske i austro-ugarske vlasti.
Autor: Jasmin Branković
Centar za kulturu Mostar

Izložba “Mostar Stari Grad razvoj-rušenje-obnova”
2021-07-23 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Mostarska publika ali i strani gosti koji se u Mostaru nađu na datum obnove Starog mosta moći će pogledati vrlo zanimljivu izložbu o razvoju, rušenju i obnovi mostarskog starog grada, zahvaljujući bogatoj privatnoj arhivi profesora Amira Pašića.
Amir Pašić je između ostalog autor nominacije Mostara za upis na UNESCO-vu listu zaštićene kulturne baštine, predavač na brojnim univerzitetima, višestruko nagrađivan… Održao je više od 100 konferencija u svijetu na temu Mostara i Starog mosta, a poslije rata vodio je projekte za Fondaciju Aga Kahn i Islamsku konferenciju.
O startom gradskom jezgru jednom prilikom profesor Pašić je naglasio:
“Trebalo bi iskoristiti značaj Starog mosta i njegovu poziciju na svjetskoj listi UNESCO-a. Trebamo i dalje da razvijamo stari grad, da to bude osnovica za ekonomski razvoj, ne samo da brojimo turiste, nego da se jednostavno razvijaju djelatnosti, da se formira neki sistem obrazovanja“.
Autor: Amir Pašić
Centar za kulturu Mostar

Koncert “MARIJA MILA MILAS I PRIJATELJI”
2021-07-24 20:30 - 22:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Koncert “MARIJA MILA MILAS I PRIJATELJI”
Na redu je večer klasične muzike sa vrlo zanimljivim repertoarom: Bach, Marais, Prebanda i drugi.
Učesnici: solistkinja na flauti Marija Milas uz pratnju Roka Škobića, gitara i Ante Milića, harmonika.
Marija Mila Milas, solista- flauta. Rođena 12.08.2002. godine. Studentica prve godine Muzičke akademije u Sarajevu u klasi red.prof.mr. Sakiba Lačevića. Završila Gimnaziju Mostar i Srednju Muzičku skolu I. i II. stupnja u Mostaru u klasi prof. Sabrine Smake, gdje je bila i učenik generacije. Od trećeg razreda Osnovne škole redovito je sudjelovala na mnogim natjecanjima u Bosni i Hercegovini Svirala je na obilježavanju mnogih javnih događaja u Mostaru (slikarske izložbe, promocije književnih dijela itd..), a dobitnica je priznanja Kantonalnog Ministarstva obrazovanja, nauke, kulture i sporta za ostvarene izuzetne rezultate.
Roko Škobić-pratnja, gitara. Rođen 18.12.2001. godine. Završio Osnovnu i Srednju muzičku školu teoretski i instrumentalni smjer (gitara) u Muzičkoj školi I. i II. stupnja u Mostaru. Srednjoškolsko instrumentalno obrazovanje završio u klasi profesora Đanija Šehua. U svom dosadašnjem školovanju imao je priliku sudjelovati na raznim natjecanjima.
Ante Milić-pratnja, harmonika . Rođen 18.6.2002. godine. Završio osnovnu i srednju muzičku školu instrumentalni smjer harmonika u Muzičkoj školi I. I II. stupnja u Mostaru. Harmoniku završio u klasi profesora Aleksandra Stojanović. Sudjelovao na brojnim natjecanjima.
Centar za kulturu Mostar

Promocija knjige "Priče iz Hercegovine"
2021-07-25 20:00 - 21:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Knjiga sadrži 40 izabranih tekstova objavljivanih u protekle tri godine u bosanskohercegovačkim i regionalnim medijima – Al Jazeera Balkans i Agencija Anadolija, u printanim medijima – sedmični magazin Stav i IIN Preporod, te na portalu Akos.ba
“Naslov Priče iz Hercegovine ne krije tekstove književne pripovijedne vrste, što je u prvi mah (čitatelju) snažno sugerirano. Ovdje nije riječ o beletrističkoj, književnoj narativnoj vrsti koja podrazumijeva priču u užem značenju – franc. historie, engl. story, njem. geschichte. Riječ je o priči šireg i kolokvijalnog, fluidnog značenja (kazivati – pričati), koje se u javnom medijskom prostoru oblikuju i širokoj publici prezentiraju poglavito kroz prepoznatljive publicističke žanrove vijesti, članaka, eseja, intervjua, reportaže ili feljtona, npr”, kaže na početku svoje recenzije književnik Ibrahim Kajan.
Tekstovi u knjizi su podjeljeni u tri poglavlja na 200 stranica.
“Doprinos ove knjige rasvjetljivanju i očuvanju svakojakog hercegovačkog blaga je neupitan. Mnogo je kazano i istraženo. Mnogo toga još uvijek čeka da se kaže i pokaže. Upravo tu je možda i najveće postignuće ove knjige, jer, dok čitamo i tabirimo Priče iz Hercegovine, nestrpljivo iščekujemo novu knjigu na tragu ove. Istog ili drugačijeg naslova, iz pera Sanadina ili nekog drugog – kako god. Sanadin će nastaviti, a njegovo pisanje će biti utoliko važnije, kada ova knjiga ponuka i druge autore na slične poduhvate, jer, Hercegovina ima i uvijek će imati svoje Hasandediće i Džumhure. Živi bili pa vidjeli!”,poručuje na kraju Safet Pozder.
Autor: Sanadin Voloder
Spomen kuća Džemala Bijedića

Promocija knjige/ izložba “Ćirilični i epigrafski spomenici srednjovjekovne Bosne i Hercegovine”
2021-07-27 19:00 - 20:00 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Šefik Bešlagić je skupio mnoštvo građe, dokumenata, različitih svjedočanstava vremena o brojnim ćiriličnim i epigrafskim natpisima u srednjevjekovnoj Bosni.
Zahvaljujući njegovoj knjizi, te izložbi koja će biti priređena, možemo saznati nešto više o broju, vremenu, geografskom rasprostiranju srednjevjekovnih epigrafskih spomenika. Također su znakovite i paleografske odlike, podaci o ortografiji, neka lingvistička obilježja kao i likovne vrijednosti. Publici će posebno biti interesantni: natpis vojvode Mastana iz Donje Drežnice, epitaf Golsave Sanković u Biskupu kod Konjica, epitaf Vignja Miloševića u Kočerinu kod Lištice, natpis na kamenoj stolici u Kosoru, epitaf Radivoja Vlatkovića u Opličićima kod Čapljine i drugi.
Autor: Šefik Bešlagić
Centar za kulturu Mostar

Predstava "Pluća"
2021-07-29 20:00 - 21:00 | Narodno pozorište Mostar, Brkića 2, Mostar, 88000
Autor: Duncan Macmillan
Režija: Aida Bukvić
Teatar EXIT, Zagreb
Narodno pozorište Mostar

Izložba "Antički srednjovjekovni spomenici"
2021-08-02 20:00 - 21:00 | Spomen Kuća Džemala Bijedića, Ulica Bajatova 4, Mostar, 88000, Bosnia and Herzegovina
Autor: Edin Mulović
Spomen kuća Džemal Bijedić

Razgovor o knjizi “Bibliografija medicinskih djela u SR BiH do 1895. godine”
2021-08-03 20:30 - 21:30 | Centar za kulturu Mostar, Rade Bitange 13, Mostar, Hercegovačko-neretvanski kanton, 88000, Bosnia and Herzegovina
Ovo je treći u nizu susreta u toku Mostarskog ljeta 2021. na kojima mostarska publika može upoznati neke od izdavačkih i suizdavačkih projekata Federalnog ministarstva obrazovanja i nauke. Riječ je o Bibliografiji medicinskih djela u SR BiH do 1895. godine autora prof. dr. Ajnije Omanić, i mr. ph. Samuela Elazara.
O knjizi i zdravstvenim prilikama na području BiH u prošlosti govore: prof. dr. Ajnija Omanić, prof. dr. Arif Smajkić, prof. dr. Zarema Obradović, prim. dr. Fahrudin Kulenović.
Moderator promocije: dr. sc. Goran Karanović .
Izdanje: FMON
Centar za kulturu Mostar
